cyanic-selkie/wikianc huggingface dataset:
Töi
Töi sabua
Me töi andre no sambua ni fosumange ba wetaro hada ba danö niha, ba hiza so manö nasa döi sabua sitebai i'onoro ono ni be'e töi. Ba töi andrö dania, ba tola möi fanga'azökhi ba gotalua watalifusöta ma ba gotalua mbanua, ba simanö göi na töi lö fagöna, i'ohe ba wa'atekiko dania ia. Töi sabua, ba te'oroma'ö khö zatua lö'ara aefa no lafatörö döi ndraono andrö, simane : mofa'aukhu, mege-ege, ba tandra-tandra tanö bö'ö sino lafati, ba satua ndraono mohede dödönia, ba lafatunö ba khö nösi nomo. Ba sasese lafalua möi khö zama'ele'ö. Na la'ila atö wa börö wa'abua döi nibe'e khönia simane sino ifa'ema sama'ele'ö, ba la orodugö zöndra wa lafuli lafatörö döi, ma lagati döi nono andrö khöra. Ba danö niha, silö tola lö'ö iraono samena tumbu, ha banifatörö döinia.
Baero ndraono situmbu, ba sonasa nifatörö töi ba danö niha simane : ni'owalu, labe'e döi wowöli, ni fatete faoma barasi, balaki, ba tanö bö'ö. Töi da'ö nibe'e khö ni'owalu ba lahuhugö ba la'angandröi ira satua mbanua. Baero ni'owalu, ba balugu ma salaŵa hada, la be'e döi wa'asalaŵa nia. Ba owulo mbanua fefu ba wame'e töi da'ö.
Rundro
Rundro ba Danö Niha ya'ia da'ö fanötöi ba Li Niha wehede li Indonesia ronda. Rundro andre tefalua ia ha ba zibongi. Sasese te'ila ba zamalua rundro, la'ohe sete (senter), bözi-bözi (pentungan) ba owulo ba nose rundro. Sowanofu maifu hana walö tola lö'ö labözi-bözi geu döla-döla lisitiri na mowaö-waö ba zifasui omo? Hadia lö tokea-tokea niha mbanua ba wobözi-bözi da'ö fefu?. Na tafaigi geluaha rundro andre ya'ia da'ö : mowaö-waö ba gotalua nomo ba wozago moroi ba zo farikoisi, ba zanagö ma ba gameta'uö tanö bö'ö. Moroi ba wanofu da'ö yaŵa ba te'ila wa fahasara dödö wamalua ya'ia irege ono mbanua lö tobali fökhö khöra ba li wobözi döla-döla lisitiri, omasi ira, moloi ngawalö sedöna mofarikoisi otalua nomo. Na ba danö niha, la bözi goko ma koko, ba wame'e turia ba niha, wo so rundro.
Rundro ba Huku
Rundro andre tenga ha fohi'a dödö niha mbanua ba wamalua ya'ia. No la aturai bakha ba goi-goi wamareta. Rundro ma laŵaö ia sambua lala wozago gotalua nomo. Ba li Indonesia lamane Siskamling (sistem keamanan lingkungan). Rundro ma Siskamling so ba goi-goi Pasal 1 angka 6 Peraturan Kepala Kepolisian Negara Republik Indonesia Nomor 23 Tahun 2007 Tentang Sistem Keamanan Lingkungan (“Perkapolri 23/2007”).
So'aturai Rundro
Rundro nifalua ba gotalua nomo, inötö faoma haniha zirundro, samalua ya'ia ni'aturai zalaŵa ba sohalöŵö ba mbanua(Desa). Ba sito'ölönia töi-töi zirundro no lafalemba ba nose rundro, irege fefu nono mbanua tola la baso döira ba da'ö. Ba mbanua tanö bö'ö ba so göi zamalua rundro sifao ira amada saradadu ba folisi sohalöŵö sahatö ba mbanua.
Lölöwua
Lölöwua no sambua desa ba Kecamatan Hiliserangkai, Kabupaten Nias. Kodenia ba wamatörö Indonesia 12.04.20.2006.
Lauru Lahewa
Lauru Lahewa ya'ia da'ö no sambua desa ba Kecamatan Afulu, Kabupaten Nias Utara. Kodenia ba wamatörö Indonesia 12.24.09.2007.
La'a-la'a
La'a-la'a no ngawalö ni'ila hörö si so ba hadia ia fefu. So zafusi ba so göi zaitö, so zoyo ba so göi zowuge'e. Ba hiza börö me itugu mangoguna'ö Li Ndrawa niha, so döi-töi la'a-la'a sambö mu'oguna'ö sa'ae ba börö da'ö no oi olifu niha döinia.
''So göi wamo'eluaha ero la'a-la'a ba Wiktionary Li Niha. Duma-dumania la'a-la'a nifotöi sisö.
Universitas Indonesia
Universitas Indonesia no sambua universitas negri ba Indonesia. Tefasindro ia me ba ginötö wamatörö Belanda ba ndröfi 1924. So dombua nahia nifotöi kampus khönia, sambua ba Depok ba sambua tö ba Jakarta.
Tödö Niha Miserayi
Tödö no tuho wa'auri ba wangera-ngera niha Miserayi. Börö da'ö na mate khöra niha, laheta fefu galakhaö simanö göi guto, ha tödö niröira. Awena dania labe'e khönia dalu-dalu falö obou, lalöŵösi ba labe'e bakha ba lewatö sebua. Tödö andre dania zi fao khö zi mate ba wofanönia irugi wa'auri si lö aetu.
Sura zi mate
Tetutunö zanandrösa ba dödö andre awö lala sanau ba safökhö nitörö niha si mate irege irugi wa'auri si lö aetu ba sambua pameran nifa'anö British Museum, London, me 2010. Labe'e döi pameran andre "Book of the Dead", eluahania sura zi mate (töi safönunia Journey through the afterlife: ancient Egyptian Book of the Dead).
Te'oroma'ö ba pameran andre sambua mbuku sanau sibai sanutunö lala nitörö niha Miserayi i'otarai wa'amate irugi wa'auri si lö aetu. Sindruhunia tenga buku da'a, ba hiza no sambua gölu-gölu garate sanau sibai (37 meter wa'anau).
Famatimba
Sambua zahöli dödöda moroi ba pameran andrö ya'ia fa'auri aefa wa'amate ba hewisa wamaigi niha Miserayi wa'auri aefa wa'amate andrö. Molo'ö niha Miserayi so lala sanau sibai nitörö niha si mate fatua lö irugi wa'auri si lö aetu, ba no afönu lala andrö fama'ala. Na te'ala ia ba lala andrö ba lö dania irugi wa'auri si lö aetu.
No fakhili-khili konsep simane ba konsep alitö fangehao bakha ba tradisi wa'anihakeriso (li Indonesia api pencucian, li Inggris purgatory). Molo'ö famati niha Keriso, me mate ia, möi Yesu ba mbanua niha tou, ba moroi ba da'ö maoso ia. Simanö göi niha samati khönia na mate ira, latörö mbanua niha tou andrö. Andrö wa to'ölö mangandrö niha samati sauri nasa, ena'ö tola aefa niha si no mate moroi ba galitö fangehao ba mbanua niha tou andre.
Ba hiza sabölö ahöli dödöda ya'ita Ono Niha ba pameran andrö ya'ia lala wolöwö boto zimate (li Inggris mummification). Si lö tola lö'ö muröi dödö, me da'ö duho wa'auri niha, sondrugi fa'auri si lö aetu. No fakhili sibai ia ba wamaigi Nono Niha duho wa'auri. Tödö no tuho gofu hadia ia ba wangera-ngera Nono Niha. Duma-dumania na lamane ba dödögu (li Indonesia saya berpikir), eluahania fangera-ngera niha; na lamane abu dödögu (li Indonesia sedih), eluahania si sambua niha, tenga ha tödö ma atenia bakha.
Ba wama'anö mboto zimate khöra, laheta ba latibo'ö fefu galakhaö sedöna obou (simanö göi guto) ira niha Miserai. Ha tödö niröira. Hulö na laŵa'ö, tenga uto duho wa'auri ba hiza tödö. Tenga uto, ba hiza ha tödö zame'e ena'ö tola itörö mbanua tou niha si mate ba irugi wa'auri si lö aetu!
Si manö göi ba Danö Niha. Laŵa'ö "ba dödögu" Ono Niha na mangera-ngera ira, na la'oguna'ö gutora (ba li Indonesia menurut pertimbangan saya). Laŵa'ö "hewisa ba dödöu?" na la'andrö mbua gera-ngera niha bö'ö (li Indonesia bagaimana menurut pendapatmu?).
Eluahania tödö no salahi niha ma'afefu. Tödö tenga ha salahi gera-era, ba hiza salahi fefu zi fakhai ba khögu: era-eragu, haratogu, amuatagu, bualagu ba tanö bö'önia na. Aefa mohalöŵö ira lamane Ono Niha erege dödögu, ba hiza tödö ba da'e no salahi mboto ba noso ma'afefu. Abu dödögu laŵa'ö nasa, hulö na ha tödöra zorasoi. Ba hiza ba da'a göi boto ba noso ma'afefu zabu tödö.
Börö da'ö so sambua hikaya ba Danö Niha sotöi Hikaya Dödö Hia. Tuada Hia no mate, lö auri ia sa'ae. Ba hiza molo'ö hikaya andrö auri nasa Duada Hia ba gotaluada ba dödönia si so bakha ba mboto-boto. Lö aetu mangera-ngera dödönia andrö ba ibe'e mene-mene awö degu-degu khöda ya'ita sauri.
Si manö göi ba niha Keriso, töra-töra bakha ba Gereja Katolik, so sambua hada nifotöi devosi Hati Kudus Yesus. Molo'ö devosi andre, heŵa'ae no manahae Keriso ba zorugo, lö aetu fao ia awöda ba lala wa'aurida si ero ma'ökhö, faoma tödönia si fao-fao khöda bakha ba Gerejania, same'e mene-mene ba degu-degu khöda.
Lö ta'ila na so khai-khai lala wamaigi Nono Niha sanandrösa ba dödö andre ba konsep niha Miserayi andrö. Ba hiza ta'ila wa ha niha sowaö-waö faoma tödönia tola musindro faoma högö tanö yaŵa ba ahe tanö tou. Ha tödö, si so ba gotaluara högö ba ahe, zi tobali salahi fefu niha, boto ba nosonia.
Magi
Magiya'ia da'ö sambua zinanö sinumbua ma asese la faogö ba zinumbua si no ara ma hijau abadi sauri ba mbanua simane tanö Indonesia andre, tanö si so dombua mbaŵa ya'ia da'ö baŵa deu ba baŵa lökhö ma tropika si no la farisayoi si'oroi mbanua Semenanjung Malaya ba amena mozawili ia ba zi sagörö tanö Indonesia Kepulauan Nusantara. Magi ba ba li Indonesia Manggis (Garcinia mangostana L.). Sinumbua magi andrö, tumbu ia ba danö sabe'e ba tölania irugi fa fitu mete (7 m) ofeta dua wulu a lima mete (25 m). Ni ila ba Danö Niha ya'ia da'ö magi soya auri ba mbolo mbenua misa ba sabe'e töla, so la'a-la'a bowo doru nano asoso (keungu-unguan) so göi zo la'a-la'a soyo. Magi andre ba naha zamawa bua zinanö, no la fotöi ia fondrege zami ba fondrege zi sökhi, lakaoni ma latötöi khönia "ratu buah", sifakhai khö ndruria ndruria, si no la'ila razo moroi ba mbua zinanö ma "raja buah". Bua magi, so khönia antiinflamasi faoma antioksidan. Ba soi bö'ö baero Indonesia ma ba luar negeri bua magi andre no la'ila niha bua zinanö soya ma salaŵawa'atesöndra khönia antioksidan ba zi sagörö ulidanö.
Magi andre ahatö ia khö kokam, asam kandis faoma asam gelugur, labali'ö faramasa ba wondrino ö ba mbanua India ba so göi ba Sumatra.
Töla faoma Bua Magi
Magi sinanö salio tumbu ba Danö Niha, auri moroi ba hunö so lewöi, auri ba hili ba sigöna sino fa'alawa wa'aukhunia ba zi 0 °C (32 °F) ba ginötö sara ba zitumbu magi andrö ba tola mate zinanö si so bangainia, tölania alawa, esolo ba abe'e sibai geu dölania. Niha sangila ma si so fangi'ila gamaudu zifakhai ba zinanö ma lakaoni khönia Hortikulturis no la odödögö wamareso irege no lahayaigö magi ba lafangowalu ba danömö sifabö'ö khönia irege so mbua sisökhi simane si no latandraigö lafalua ba danö sabe'e, ba raya Florida.
Sandruta
Sandruta no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2028.
Magi
Töla faoma Bua Magi
Magi so khönia ngaroro ma sifat apomiksis obligat, hunö magi tenga moroi ba mbowo (fertilisasi) hiza na lafaigi magi andre lö famaedonia sifagölö ma sifakhala-khala khönia, irege magi andre ha ya'ia ba ngafunia. Ba hiza na lafaigi magi andre wa so ngawalönia, tenga börö ba hunö sa'auri moroi ba hogu magi sahatö bada'ö, hiza wa'afabö'ö magi ba zisambua banua, ibalazigö börö wa'asökhi danö hezo tetanö ia.
Bua magi si lö satua nasa, ma bua magi sawuyu, si no la'ila niha walö marase wo'urusi lö balazi la fohufa mbörönia, ma lebe'e khönia wangatabö, tobönö manö tanö si so'ia tanö si sökhi (agamospermy), Ba na lafaigi mbua magi sawuyu andrö, ba no owuge'e ma ahatö afusi la'a-la'a mbuania. Ba hiza nano ibörö so mbuania ba nano irugi 2 ma 3 wawa no fabö'ö la'a-la'ania numalö idugu owuge'e. Ba wetaro da'ö wa'a we'e-we'e guli mbuania irugi 6–8 cm (2,4-3,1 inchi) fa'abe'e guli mbuania ofeta ahatö asoso.
Uli mbua magi andre, ba no lafareso ba la odödögö ira doto ma matiri hadia zi so khönia misa sifakhai b awa ogaöna mboto, ya'ia da'ö so khönia polifenol, simanö göi xanthones faoma tanin so belegö astringent sitola manaha ngawalö zamakiko bua magi andrö, talimbo, hama, föla ma urifö samu'i, baginötö mbuania lö atua nasa ma ba ginötö awuyu mbuania.
Ladea
Ladea ya'ia da'ö no sambua desa ba Kecamatan Gidö, Kabupaten Nias. Kodenia ba wamatörö Indonesia 12.04.06.2024.
Pasar Lahewa
Pasar Lahewa ya'ia da'ö no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.1001.
Töi provinsi ba Indonesia
Ba wo mbagi fetaro mbanua molo'ö administratif, Indonesia tebagi ba nitötöi Provinsi ni kafaloi samosa gubernur. Iada'a ba Indonesia so 34 provinsi. Fatua lö döfi si dua ribu (tahun 2000) Indonesia so 27 provinsi. Hiza me no ofeta ba ginötö Reformasi, oya provinsi sawena tebokai me no lafaigi moroi ba pusat, no tola la urusi ngawalö halöwö wamareta ba mbanuara ba da'a tenga sawena ba Indonesia, no i'oroi me aefa Kemerdekaan ba da'ö alua wamokai provinsi sibohou, ma sasese lawa'ö niha Pemekaran.
Provinsi si no irai so
Me no aefa merdeka Indonesia, so walu provinsi ni fasindro ya'ia da'ö : Jawa Barat, Jawa Tengah, Jawa Timur, dan Maluku ba provinsi da'a so irugi ma'ökhö na ba hulo Sumatra, Kalimantan, Sulawesi, dan Sunda Kecil no la bulö'ö ma ladudugö zi no so (dilikuidasi). Provinsi Sumatra Tengah nifasindro moroi ba ndröfi 1948 ofeta 1957, ba hiza banua Timor Timur tobali ia provinsi I'otarai döfi si 1976 ofeta samareta khönia la tou'ö khö UNTAET ba ndröfi si 1999 fatua lö si merdeka ira ba tobali sambua negara ba ndröfi si 2002.
Kecamatan Somambaŵa
Kecamatan Somambaŵa ya'ia da'ö no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.26. So khönia 14 desa.
Dahadanö Botombawö
Dahadanö Botombawö no sambua desa ba Kecamatan Hiliserangkai, Kabupaten Nias. Kodenia ba wamatörö Indonesia 12.04.20.2007.
Wada
Wada ya'ia da'ö nina mbanua Provinsi Sumatra Barat ba Indonesia. Soi sabölö oya ba nahia da'ö soi Minangkabau. Fa'oya nono mbnua nia ambö töra sazuta niha ba ndröfi si 2019.
Rudal SA-75 Dvina
Ba wangahaogö Rudal SA 75 (SA-2 Kode NATO) Dvina tebörögö moroi ba gangowuloa zaradadu ba Uni Soviet ba wo dou'ö ma wonönö Rudal zino lahaogö bazinonumalö ya'ia da'ö S-25. Ba mbanua Moskwa me döfi si sara ngahönö a siwa ngaotu a lima wulu (tahun 1950), lafaigi wa rudal S-25 sino so khöra, moguna la nönö wa'abaga nia, guna ba wo fa'anö fatahana ba mbanua ra. Moguna ba wo zago fatahana ba dalumbanua. Sindruhunia Indonesia no irai so khönia Rudal S-75 me inötö nasa so namada Presiden Soekarno. S-75 sambua rudal sitola mofana moroi ba zaröu ba zi öfa wulu a lima kilo (45 Km), fa'alawa so ba zi dua wulu kilo (20 Km).
Ba Vietnam
Rudal da'a no oya la'oguna'ö ba mbanua si so fa'akaliru ma fasuwöta. Meluo da'ö ba so Fan Song sambua radar sifao ba wakake soguna ba SAM S-75 / SA-2. Si'oföna sibai ni'oguna'öra ba wasuwöta ba mbanuaVietnam, ba tanö bö'önia sa'ae lafake ba Timur Tengah faoma Afrika. SA-2 fakake SAM Soviet ni'oguna'öra ba wa'aukhura ba wolaŵa göfa sihombo moroi ba Barat.
Silimabanua
Silimabanua no töi mbanua ba Danö Niha:
Föfö döi mbanua:
__DISAMBIG__
Vietnam
Vietnam no sambua negara ba Asia Tenggara si faola ba Kamboja ba Laos. Ibukotania so ba Hanoi heŵa'ae kota fondrege ebua khönia Ho Chi Minh. Sowanua khönia abölö oya niha Vietnam ba li resmi ni'oguna'ö li Vietnam.
Kecamatan Susua
Kecamatan Susua no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.09. So khönia 18 desa.
Sikhala
Sikhala, sambua döi ndroto ndroto si sobamboto niha si so fetahö bahögö ya'iada'ö nifotöi sikhala fagölö ira mbaŵa sifao khönia ndroto ndroto tanö bö'ö : hörö,baŵa,ikhu,talinga da'a lafarahugö wanötöi "sikhala"
Sikhala, asese lafake ira enoni Lowalangi.
Ladea Orahua
Ladea Orahua ya'ia da'ö no sambua desa ba Kecamatan Gidö, Kabupaten Nias. Kodenia ba wamatörö Indonesia 12.04.06.2051.
Fadoro Lalai
Fadoro Lalai no sambua desa ba Kecamatan Hiliserangkai, Kabupaten Nias. Kodenia ba wamatörö Indonesia 12.04.20.2008.
Lölögundre
Lölögundre ya'ia da'ö no sambua desa ba Kecamatan Lahömi, Kabupaten Nias Barat. Kodenia ba wamatörö Indonesia 12.25.01.2004.
Köfa Agape
Köfa Agape no sambua göfa nasi si föföna sibai molaya ba gotaluara Gunungsitoli ba Danö Niha ba Sibolga ba hulo Sumatera. Föna we'aso göfa Agape, so ha'uga göfa geu side-ide si töra gurahu sebua moroi ba göfa, ba hiza lö molaya ira ero ma'ökhö, irege lö la'ila lafa'anö wofanöra niha. Ha itaria moloyo ira na so gama-gama ni'ohera lumalö ba Gunungsitoli ma zui ba Ziboga. Agape no sindruhu köfa nasi ba molaya ia ero ma'ökhö.
Waö-waö wanga'asogö Göfa Agape
Tohare göfa Agape ba Danö Niha ba mbaŵa si fitu 1965, ha dua waŵa fatua lö ira'ui ba dangania wamareta Indonesia Soeharto. Ba ndröfi da'ö göi, la'owasaini 100 fakhe wanuriaigö Turia Somuso Tödö (Injil) ba Danö Niha ira Gereja BNKP. Ba wangowasaini yubileum andrö labe'e mbuala sambua göfa ira Gereja Protestan Rheinland ba Jerman khö Gereja BNKP.
Lahemo
Lahemo no sambua mbanua ba Kecamatan Gidö, Kabupaten Nias. Kodenia ba wamatörö Indonesia 12.04.06.2023.
Sihino Döla
Nifalua Ndraono Sihino Döla
Iraono sihino döla, ba oya sibai zino so ba gu'ö duma-duma nia, folau hombo batu, folau hiŵö, fafoli, fatele, la falua zi sökhi soguna ba niha sato. So zolau fa'owulo ba wonönö fangi'ila ba zisambua angolifa, so zolau fa'omasi ba nawö,so nönö fangi'ila ba tanö bö'önia.
Kecamatan Tanahmasa
Kecamatan Tanahmasa ya'ia da'ö no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.31. So khönia 12 desa.
Uwu
Uwu, ba danö niha mo'amakhaita ia ba wa'atalifusöta, ba zi sambu-sambua ngafu nga'ötö, uwuda ya'ia da'ö talifusö ninada iramatua lafotöi sibayada ma fala'osa khö namada so'ono ya'ita. Fetaro sibaya ba ngenge hada lafotöi uwu/uwu börö danötanö, ya'ira zi oföna nifosumange na falöwa dalifusöda alawe, ya'ira ngöfi, na bahada ba he ba wa'atalifusöta uwu nifosumange sibai. Naso huhuo simane fangowalu, mazui mame'e nihalö nono mbene'öra, sibaya ma uwu sinangea lasofu li. Uwu ba Li Indonesia Pihak Paman.
Sibaya ba ono mbene'ö
Sibaya, ira talifusö ono matua khö nina, sangosibaya lafotöi ono mbene'ö. Ba huku hada ba danö niha, ono mbene'ö ono matua tola ihalö fo'omonia nono zibayania ono alawe, lafotöi da'ö bakhöda sangawuli banuwu. Ba na ono mbene'ö ono alawe tebai ihalö ia ono zibayania ono matua, alakha.
Buala Nuwu (sibaya)
Uwu ma sibaya, tenga ha manema manö ira, ba so göi noro dödöra zi lö tola lö'ö labe'e khö nono mbene'öra ya'ia da'ö:
Lölöwua Hiliwarasi
Lölöwua Hiliwarasi no sambua desa ba Kecamatan Hiliserangkai, Kabupaten Nias. Kodenia ba wamatörö Indonesia 12.04.20.2009.
Koendrafö
Koendrafö ya'ia da'ö no sambua desa ba Kecamatan Lölömatua, Kabupaten Nias Selatan. Kodenia ba wamatörö Indonesia 12.14.01.2006. No so ia ba gotalua mbanua Tesikhöri tanö yöu, Hilifaondratö tanö ba gatumbukha, Hili'otalua tanö raya ba Lawalawaluo tanö ba gaekhula. Fetaronia ba gambara danö 0°57'07.9"N 97°38'20.3"E.
Sowanua
Molo'ö data statistik moroi ba ndröfi 2019 so 543 niha ba Goendrafö, ba gotaluara so 280 ndra alawe ba 263 ndra matua. Si 543 niha andrö tefaböbö ba 119 ngambatö.
Ngawalö zoguna ba zato
He na aröu ia moroi ba sarana kesehatan, so sa'atö ba Goendrafö sambua harimbale si tobali nigamö fefu mbanua si fasui. Töra moroi ba da'ö so göi sambua koperasi (nifotöi Credit Union ba naha bö'ö) soguna sibai ba wondrou'ö lala wa'auri.
Baero da'ö so ba Goendrafö dombua gosali Protestan BNKP awö mato ha'uga ngawua gosali sekte Protestant sigide-ide ba sambua gereja Katolik.
Ba hiza ato na sa nomo si lö manöndra haga listrik ba desa andre. Ha 60 omo zi so listrik. So göi sambua menara hape BTS (Base Transceiver Station) ba mbanua andre, ba hiza lö abölö sibai sinyal.
Famatörö
Ba ginötö wamatörö niha Belanda me tefasindro afdeeling Nias ba ndröfi 1919, Koendrafö tefaböbö ba Onderafdeeling Zuid Nias (Nias Selatan) ba Onderdistrik Lölöwa'u. Simanö göi me aefa merdeka, me Onderdistrik Lölöwa'u tobali Kecamatan Lölöwa'u, toröi manö Goendrafö ba gölana Lölöwa'u.
Ba hiza me 1996 me tefasindrö Kecamatan Lölömatua, tefawu'a Goendrafö tobali ngaro Kecamatan Lölömatua si no fahatö sibai.
Ni'osatuagö
Herman Laia, S.H., M.Hum., (★ 22 Yuni 1953, † 11 Agustus 2017), sekola ba Fakultas Hukum Universitas Sumatra Utara (USU), Medan (S2, 1996), guru sebua ba irai dekan ba Fakultas Hukum Univesitas Katolik Medan (UNIKA) (1985-2004), anggota DPRD Sumatra Utara (1997-1999), samösa moroi ba zi hadauga tokoh sangodödögö wamazökhi Kabupaten Nias Selatan (ba ginötö da'ö lafotöi pemekaran moroi ba Kabupaten Nias) da'ö göi wa tobali ia Ketua Bamus Pernis (2001-2005). Me mowua halöŵöra ba tefasindro Kabupaten Nias Selatan ba ndröfi 2003, tobali ia Kepala Bappeda Kabupaten Nias Selatan (2004-2008) ba oya ngawalö jabatan ba wamatörö Kabupaten Nias Selatan irege pensiun ia 2013 börö wökhö.
Laos
Laos no sambua negara si so ba Asia Tenggara, ba gotaluara Thailand ba Vietnam. Ibukotania Vientiane. Mato töra matonga zowanua khönia moroi ba soi Lao andrö wa li resmi ba negara andre li Lao.
Otalua
Otalua no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2030.
Laowö Hilimbaruzö
Laowö Hilimbaruzö no sambua mbanua ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2007.
Iraonogaila
Iraonogaila no sambua desa ba Kecamatan Lahömi, Kabupaten Nias Barat. Kodenia ba wamatörö Indonesia 12.25.01.2005.
Gambara gefe si 1000 döfi 1992
Gambara gefe si 1000 döfi 1992, no sambua fangahatö ba niha bö'ö ba wangi'ila Tanö Niha. Na falukha ba niha moroi ba soi bö'ö, ba na ambö atö i'ila hezo wetaro Danö Niha, ba fatunö khönia Tanö Niha si so ba gefe si saribu, aefa no öfatunö da'ö, ba sanofu no mege, i fahökö ia tandra wa no sa'ae i'ila, Ono Niha, ono sebua böwö, ba sangila huku ba hada. Me döfi sara ngahönö a siŵa ngaotu a siŵa wulu a rua, moroi ba zangahaogö kefe (Peruri) la haogö gefe nga'örö si saribu, ba hiza gambara ba zi tambai gefe andrö, omo hada Danö Niha, ba gambara hombo batu. Gambara ba gefe andrö, sambua fa'omuso dödö ba Nono Niha, me dozi soi ba zi sagörö Indonesia, asala sangoguna'ö kefe rufia ba i'ila khala-khala Danö Niha ya'ia da'ö, Omo Hada faoma Hombo Batu.
Kefe si 1000, lafangawuli ba Bank Indonesia
Kefe sino mozawili ba niha, simane kefe si saribu si so gambara Nomo Hada faoma Hombo Batu, moroi ba Danö Niha, nihaogö me döfi sara ngahönö a siŵa ngaotu a siŵa wulu a rua, te fagati zui ia molo'ö si no la aturai ba Bank Indonesia. Me ngaluo Rabu ba zi dua wulu a sara mbaŵa si siŵa dua ngahönö a fele önö (21 September 2016), ba Bank Indonesia i be'e gangombakhata wa kefe si saribu si so gambara Nomo Hada faoma Hombo Batu, la owuloi moroi ba niha si no mozawili, simane si no lafa'anö fangombakhania ba zura nomero : Peraturan BI (PBI) Nomor 8/27/PBI/2006. Ba hiza meluo da'ö, labe'e ginötö ofeta ngaluo si dua wulu a siŵa mbawa si felezara ba ndröfi si dua ngahönö a fele önö, la fazaewe wangombakha'ö ena'ö fefu niha sangokhögö kefe si saribu andrö, tola latukari ba Bank Indonesia, sahatö ba nahia si so ya'ira.
Ondröita Digital
Simane si no sa'ae ta'ila ba ginötö si so ya'ita iada'a hewisa wa'atedou wangi'ila niha, fa'atedou ba ngawalö nibaya-baya, ba tanöbö'önia si lö ikhamö fangera-ngera niha gulidanö. Fefu niha sangandrö saohagölö ba wa'atedou ngawalö wangi'ila hewa'ae. Hiza ba gefe si saribu andrö tenga ha gambara hombo batu zi so, ba zitambainia so gambara nidanö sifaonö (Danau) ya'ia da'ö Danau Toba, ba no si baga sibai ba wamaigi, ba da'a möi fanörötö ba zi so föna wa no irai so ba gambara gefe, hulo ni'omasi'öda. Sinura da'a tola tobali ;
Hilizia Lauru
Hilizia Lauru no sambua desa ba Kecamatan Hiliserangkai, Kabupaten Nias. Kodenia ba wamatörö Indonesia 12.04.20.2010.
Kureta
Kureta ma gureta sambua gama-gama sitola möi fanolo niha ba lala wofanö. Ba danö niha, kureta no tobali sambua lala nifake ba we'amöi gofu hezoso, tola tobali lala niha ba he gö lala zoguna simane bulu gowi, eu, gae, ba tanö bö'ö nia. Ba danö niha, kureta lafake iraono sekola we'amöi ba zekola. Kureta andre, ba moguna sibai ia ba wanolo niha ena'ö lö manörö ahe. Kureta tenga samena so badanö niha. Na lafaigi moroi ba mbörötania, kureta andre ba i söndra ba i haogö si'oföna sibai niha Geremani ba mbanua Karlsruhe, Jerman sotöi Baron Karl Drais von Sauerbronn, ma tola lakaoni göi khönia Karl Drais me dua wulu a siwa mbawa si öfa döfi sara ngahönö a fitu ngaotu a ŵalu ngafulu a lima (29 April 1785) meluo da'ö moguna khönia gureta ba wohalöŵö ba zoga atua. Irege meluo da'ö ba no tola so lala nia we'amöi ba wohalöŵö, ba irugi ma'ökhö no larasoi niha ba zisagörö ulidanö hewisa wa'amoguna gureta nihaogönia andrö. Iza, nihaogö nia ba mböröta, ba ifake tölu gaolo-gaolo.
Kureta ba Indonesia
Kureta ba danö Indonesia. no tebörötaigö mehino so ndra niha Belanda ba danöda. Meluo da'ö la'ohe gureta moroi ba mbanuara sitobali lala ba wofanö ero ma'ökhö. Ba hiza meluo da'ö kureta andre samake ya'ia tenga simane ma'ökhö tola oi mamake kureta. Meluo da'ö samake kureta ha ya'ira sohalöŵö. Ba hiza meno sa'ae oroma wa'amogunania ba dozi soi mangahaogö kureta. Ba so gureta nihaogö mbanua hagöri (Inggris) me döfi sara ngahönö a siŵa ngaotu a fele öfa (1914). Kureta nia, ya'ia gureta simane si so ba danöniha, kureta nona, ma lawaö ia kureta sebua, so göi zanötöi kureta sebe.
Ngawalö Gureta
Kureta ofeta ma'ökhö no tobali lala ba niha, ba tenga ha da'ö, na tafaigi ba zisagörö ulidanö, kureta no göi sambua ngawalö ni fatandri ba gangowuloa wangahaogö boto (olah raga) ba tenga ha ba wa matandri, no möi fa'omasi niha ba wo'alösi fa'arame ba lala sebua. Bada'a so ngawalö gureta sino tehöngö ba ginötö wasuwöta ba Indonesia. Ya'ia da'ö :
Da'a ngawalö gureta sino la sura ba gu'ö.
Gama-Gama Gureta
Kureta ma Gureta si so ba danö niha, kureta sebe, kureta sebua, kureta mini, so döi gama-gama ma soguna ba gureta, simane : gaolo-gaolo. Kureta so dombua gaolo-gaolo. Gaolo-gaolo (Li Indonesia : Roda) ma la tötöi ia lika, lika (Li Indonesia : Lingkar / Veleg) andre la be'e khönia bine ma naha bine (Li Indonesia : Ban), so bine baero (Li Indonesia : Ban Luar) ba bine bakha (Li Indonesia : Ban Dalam). Aefa da'ö so falano (Li Indonesia : Pelana), so re ma taha-taha na molombase, so zamake re danga (Li Indonesia :Rem Tangan) ba so göi zamake re gahe (Li Indonesia : Rem Kaki / Torpedo). Tanö bö'ö ziso ba gureta simane, so rate (Li Indonesia : Rantai), so göi tudu (Li Indonesia : Tudung) si so yawa gaolo-gaolo gunania ba wanaha tefe-tefe na moteu. So göi zamake loce (Li Indonesia : Lonceng). So göi naha bara (Li Indonesia : Boncengan),
Tigaserangkai
Tigaserangkai no sambua desa ba Kecamatan Lahömi, Kabupaten Nias Barat. Kodenia ba wamatörö Indonesia 12.25.01.2006.
Laowömaru
Laowömaru, sambua nifadunö-dunö ma cerita sitehöngö ba Danö Niha. Niha so töi Laowömaru andre so siwa rozi mbu kawe ba högö nia, ma asese lakaoni khö nia 'niha si batua' ma 'niha si pade'.Soföna niha sabölö sibai, so'öbalawa'ö, Laoŵömaru döi nia. Lamane ŵanutunö ya'ia: Mo'ono Zirao, siwa nononia matua. Samösa Lahari. Mangoŵalu Lahari andrö, Iŵaŵotonasi döi wo'omonia. Mo'ono da'ö, onos o'öba moroi ba dalu nina nia, ya'ia Laoŵömaru. Ebua ia, ba mangoŵalu. Sihoi ŵo'omonia. Ba samakao niha Laoŵömaru ba tebai alawa ia. Anau sibai mbu nia, lö mutöŵö, ba tebai i'abalatu.
Lala nangi
Lala nangi ma mafi noho ya'ia da'ö no si öfa wetahö sanuturu heza yöu, raya, atumbukhu ba aekhula. Kodenia ba li Indonesia U, S, T, B (Utara, Selatan, Timur, Barat) ba ba li Inggris N, S, E, W (North, South, East, West). Te'oguna'ö lala nangi ba Danö Niha me föna ba wanohonogöi heza gametahö i'otahögö na edöna lafasindro sambua omo ma sambua banua si bohou ma sagörö mbolo mbenua ma zui na lako'o lewatö niha. Bahiza iada'a te'oguna'ö göi ia ba wangalui heza so sambua nahia ba gulidanö mangoguna'ö wangerai koordinat si no muhonogöi ba zi sagörö ulidanö. Andrö wa moguna sibai lala nangi andre ba wakake simane kompas, GPS ba ba gambara danö (peta).
Töi Lala Nangi
So ŵalu lala nangi molo'ö ba wa'amofanö dandra luo, simane ba da'a mitou :
Fotandroi lala nangi
Me föna ba Danö Niha, fatua lö lafasindro nomo ba lahonogöi ua wetaro heza i'otahögö faudu ba wamaigi lala nangi si sökhi. Lafotöi da'a foriŵa duturu geu. Lafalua ia ba zihulöwöngi na no otufo namo (± bözi 08.00) ba mufaudugö wehaga mbanua ba zoroma haga luo. Lataru'ö lewuö sise-ise mato sandrohu niha wa'anau ba dalu naha nomo si göna haga zino, ba ba lumö lewuö no mege lariŵa duturu geu: labagi dua, labagi öfa, labagi ŵalu ba labagi fele'önö. Na no awai woriŵa duturu geu andre awena lahonogöi heza wetaro i'otahögö omo sedöna lafasindro.
Sekola wanunö
Sekola wanunö no sambua gangowuloa niha sasese falukha-lukha ba wamahaö ya'ira sinunö. So zekola wanunö sanunö ba gereja, simane ira sasese ta'ila ba Danö Niha. Ba so göi ira sanunö ba nahia uso dödö simane ba teater ma zui ba nahia watomesa segebua. Fabö'ö lala wanunö zekola wanunö moroi ba wanunö si to'ölö me ero ira sanunö ba zekola wanunö oi fabö'ö lala note ni'anunöisira: so zanunö lala note si sara, so zanununö lala note si dua, si tölu ba si öfa. Heŵa'ae no fabö'ö-bö'ö lala note ni'anunöisira, ba hiza no oi tefaudugö ira (li Indonesia, harmoni), irege sökhi sibai terongo ia khöda. Latötöi zekola wanunö ba li bö'ö koor (li Indonesia), nihalö moroi ba li Latin chorus eluahania angowuloa niha si fao ba wo'anunöisi sambua sinunö ma zui si fao ba wanguma'ö hadia ia. Ba zekola wanunö so zondrönia'ö nifotöi guru note (li Indonesia, konduktor eluahania samözi note). Ya'ia andre zi to'ölönia manuyu haniha moroi ba gotalua zi fao zangai lala note si sara, si dua, si tölu ba si öfa. Ba ya'ia göi zamözi note ba ginötö manunö ira föna niha sato.
Guru note
Guru note, ya'ia da'ö ya'ira sangila mombaso note. Ba tenga ha i'ila ibaso, hiza i'ila göi ifaogö ba zikali wo'anunöisi fefu lala li. Guru note, i famaha fefu niha sifao ba zekola wanunö andrö, he göi lala ba wanunö. fa'alio ba fa'ahou zinunö. ofeta hewisa wa'afendronga na manunö.
Samözi note
Samözi note tola manö göi ya'ia göi zolati ba ya'ia göi zombözi note, so göi da'ö samösa zo lati ba samösa göi zombözi note. Samözi note ma ba li tanöbö'ö laŵa'ö ia dirigen. Ba samözi note andre, i'agö föna niha sanunö, moroi khönia ha wa'alaŵa note zinunö, ba moroi ba wa'amaliŵa dangania simanö göi wa'alio zinunö. Fefu zalua ba wanunö niha zekola wanunö, i'aturai samözi note na inötö manunö ira simane ba gosali ba banaha tanö bö'ö.
Orahili Zuzundrao
Orahili Zuzundrao ya'ia no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2032.
Lasela
Lasela no sambua desa ba Kecamatan Gidö, Kabupaten Nias. Kodenia ba wamatörö Indonesia 12.04.06.2050.
Li Italia
Li Italia no sambua li ni'oguna'ö ba negara Italia. Baero ba Italia te'oguna'ö göi ia ba danö Swiss.
Duria
Duria tola töi mbanua:
Sirombu
Sirombu no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2021.
Duria
ba tola göi töi mbua geu:
__DISAMBIG__
Hiligogowaya Maliŵa'a
Hiligogowaya Maliŵa'a ya'ia da'ö no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2034.
Waö-waö Melayu
Ba danö Melayu, wa'oya göi zalua meföna si no toröi duriania ba gotalua nono mbanua. Hulö zimane ba danö niha ba ngawalö duria salua meföna simanö ba mbanua bö'ö misa. Ba danö Batam ba nasi ba gotaluara Singapura, so ba da'ö gara sifakhai, ba zahatö ba hulo Belakang Padang faoma hulo Sambu. Si no larongo niha ba nifa'emara ba zanofu turia andrö, wa naha da'ö so meföna zalua nidunö-dunö, ya'ia da'ö no ilömö ma i'fazaumba sitou ba nasi samösa ndraono side-ide razo samu'i, irege idanö ba wetaro nahia da'ö ta'ila na tatörö hulo sambu numalö ba Belakang Padang, ba idanö nia manawu-nawuyu. Sitehöngö ba niha Melayu ba da'ö wa meluo no meföna me lö nasa ato sibai niha, ba Singapura tekaoni Tumasik ma Temasuk sambua höli wa'a razo ba danö Melayu. No ara me alua da'a, ba ndröfi si öfa ngaotu (abad 4). Silö mudöna-döna meluo da'ö, anönö danö wa'oya gi'a toda möi yaŵa ba danö Tumasik, ba abu dödö razo Paduka Seri Maharaja me ato niha mbanua zigöna tuo ma tandru gi'a toda da'ö.
Tölu Nono Khö Noakhi
Tölu Nono khö Noakhi ya'ia da'ö no sambua zinunö moroi ba ginötö Fangesa Dödö Sebua, si tehöngö ba zi sagörö Tanö Niha. Tebörögö ia ba Helefanikha me ndröfi 1916 me mangesa dödö niha sato me ituriagö Turia Somuso Dödö khöra Ernst Ludwig Denniger, samösa tenge-tenge (misionaris) moroi ba Jerman. Ba zi lö arara, ha tölu waŵa, no muzawili wangesa dödö andrö ba zi sagörö Tanö Niha, irege muzawili agama Kristen ba zi sagörö Tanö Niha. Aefa da'ö oya tefazökhi zinunö nihalö moroi ba Mbuku Ni'amoni'ö ba tobali sinunö ndra niha mbanua ero ma'ökhö.
Waö-waö Melayu
Razo Samu'i
Me no oya niha simate, lö tebato wa'alösökhi dödö razo Paduka Seri Maharaja. I wa'ö ba niha mbanua ena'ö la agö mbewe nasi ba la farege irege, ba wanaha i'a toda sohombo andrö, ba hiza tenga idugu baga, idugu ato zimate nono mbanua. Bagotalua wa'amate niha soya, so göi zöndra.
Onolimbu
Onolimbu ya'ia da'ö no sambua desa ba Kecamatan Lahömi, Kabupaten Nias Barat. Kodenia ba wamatörö Indonesia 12.25.01.2008.
Tölu Nono Khö Noakhi
Ösi zinunö
Tölu nono khö Noakhi Semi, Khamo, Yafeti Ya'ita ma'uwu Khamo sohalöŵö sonowi hiza ma'uwu Yafeti niha safusi uli sohalöŵö sonowi ba gurusi Hiza ma'uwu Semi saitö uli saulu ba sanörö-nörö salukhö lö monowi no bagia da'ö nibe Lowalangi
Waö-waö Melayu
Ata'u Razo
Me no alö gi'a toda zo tandru niha ba Singapura ma ba Tumasik, mangera-ngera razo, imane, na ebua dania nono same'e söndra no andrö meha'uga bongi, ba te ifatörö ndra'o, me atua-tua sibai ia, irege wa'i tumbu badödönia zilö sökhi, ba ifara'u'ö nono da'ö ba larate gahe ba tanga, ba la'ohe ia ba nasi ba gotaluara Batam Singapura sahatö ba hulo Belakang Padang faoma hulo Sambu, ba la lömö ba wetaro auri nasa lö simate. Ba no sa'ae ni'ata'ufi niha nasi si fafuta gamaudu da'ö ofeta ma'ökhö me no sambua naha si so ameta'uö börö me no irai so wangala.
Tölu Nono Khö Noakhi
Ösi zinunö
Li zinunö andre tehalö moroi ba Mbuku Moze si Sara, faosatö 6 ba 7.
Amobotola li zinunö
Sara, sala wa niha saitö uli ha saulu ba sanörö-nörö. So göi niha safusi uli ma zui niha khöda zolau si manö. Lafotöi da'a ba li Inggris racism, börö me hulö bagia niha saitö uli tobali niha sanaho-naho.
Ya'ita ba zinunö andrö no Ono Niha. Ba molo'ö sinunö bagiada abölö sökhi moroi ba mbagia niha saitö uli. Ba hiza sala lala wamaigi simane andro na ta'erönusi zanandrösa ba mbagia.
Heŵa'ae sohalöŵö ba nowi ita, tola manö tafawu'a wa'aurida na tafomaha ita ba nekhe-nekhe danga tanö bö'ö. No ato niha khöda si tobali sogale ma zui tobali doto, materi ba tanö bö'önia na.
Sinunö andrö no tobali duma-duma wa asese lafa'oli niha zinöndra dödöra samösa tobali hulö zomasi Lowalangi. Andrö wa asese laŵaö iada'a moguna niŵaö ba li Indonesia kritik agama (ba li Jerman Religionskritik). Börö ato niha sanguma'ö ösi tödö Zo'aya nösi dödöra samösa. Andrö wa itaria lalau gamuata si lö fagöna ba dödö Zo'aya me faduhu dödöra da'ö zomasi Zo'aya.
Tola tahalö duma-duma zalua ba Amerika Serikat iada'a. Faduhu dödö Presiden Trump wa no somasi Lowalangi nifaluania. Ba hiza nifaluania andrö tenga somasi Lowalangi: irara'u ba ifakao ndraono ba niha nifotöi immigran, iheta lala ngahönö niha sinumana ba wanema dalu-dalu (nifotöi jaminan kesehatan ba li Indonesia), i'obo-obousi döi niha bö'ö, ifaböbö ba niha si lö omasi ia zi lö sökhi (duma-dumania iŵaö wa teroris ndra niha si lö manema kekerasan ndra folisi) ba tanö bö'önia na.
Lase
Lase, ya'ia da'ö na ba Danö Niha la ila niha wa sambua mado sino ara so ba Danö Niha. Lase göi no sa'ae ta'ila wa sambua sinanö sino mozawili ba zi sagörö Tanö Niha. Ya'ia sinanö sauri ba danö sabe'e. Lase andre, buania fao töi zinanö nia fagölö, lakaoni khönia Lase. Bua lase, ba no sambua bua danga niha khöda na mangawuli moroi ba danö niha numalö mi siefo, lase moroi ba danö niha no sambua mbua zinanö somasi niha.
Ngawalö lase
Lase, oya ngawalönia ba danö niha ya'ia da'ö simane si no asese ta'ila ba zamawa bua lase ba fasa ma ba harimbale simane :
Lase andre ba no oya ngawalönia si no auri ba Danö Niha, sindruhunia so dombua Lase andre ya'ia da'ö lase nifotöi duku ba sambua tö ya'ia da'ö lase nifotöi langsat. Lase si no la'ila sotöi (L. domesticum var. duku) sito'ölönia ebua hogunia, esolo dölania, ba bulunia awe'e-we'e, la'a-la'a sowuge'e sibai, ba hiza dölania adogo-dogo. Egebua mbuania, so zi 15-20 ngawua sangamohi. Da'ö lase nifotöi duku baero ba zimane da'a, fagölö ira lase, iza'i töinia langsat
Lase moguna ba mboto
Lase andre ba ta'ila wa sambua sinanö so wua. Ba bua nia, na asoso ba la'a-la'a nia a'usö. Hiza bua lase andre, rasonia, ami gulo. Hunönia da'ö zafeto. Lase sino irai lasura gunania ba mboto, itaha wökhö ba dölötölö (peradangan), so göi zanguma'ö wa bua lase andre tola itaha ma ilawa wökhö tödö (penyakit jantung), so lawa fökhö gulo (diabetes), izago gamaudu nuo (menjaga sistem saraf), izago guli niha (menjaga kesehatan kulit), inönö watahana mboto (memperkuat imun tubuh). ba tanö bö'ö nia. . Lase andre, göi auri ba danö sabe'e, ba tola auri faoma hunö nitanö ma ni hayaigö ba danö, ba na no molewöi ia, ba tola latanö ba naha si no latatugöi.
Kecamatan Ulunoyo
Kecamatan Ulunoyo no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.19. So khönia 13 desa.
Imana
Imana no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2002.
Bio'uti Timur
Bio'uti Timur ya'ia da'ö no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2037.
Sigöri lafau
Sigöri lafau sambua döi gara ni oguna'ö tobali hörö laeduru si no tehöngö ba zi sagörö soi ba Indonesia. Ba zi ha'uga fakhe si no numalö, arakhagö dozi banua ba Indonesia no akhari-khari dödö ba wangokhögö gara ni bali'ö hörö laeduru. Oya la'a-la'a, ba hiza ba Danö Niha sambua hulo sokhö hörö laeduru si sökhi sibai. Ebua mbölinia, me sökhi la'a-la'ania hewa'ae iada'a no okafu höngö-höngönia, ba so manö nasa zomasi mangirö'ö hörö laeduru da'ö. No oya mozawili sigöri lafau ba mbanua niha bö'ö misa, me inötö muhöngö ba mböröta na ato zowilö moroi ba Danö Niha. Molo'ö fangombakha ba zanöndra kara andrö, sigöri lafau tehalö moroi ba nungo nidanö Mida si so ba Kecamatan Alasa, Kabupaten Nias Utara.
Guna hörö laeduru
Turia hörö laeduru si no tehöngö ba zi sagörö Tanö Niha ba hegöi ba zi sagörö Indonesia me döfi si dua ngahönö a fele lima, fefu niha omasi mangokhögö hörö laeduru andrö, me möi fa'asökhi ba duru yamendrua na hörö laedurunia sambua hörö laeduru si tehöngö, no sambua fa'amoadu ba zamake ya'ia. Tebai ni timbagö na so bagotalua zamake laeduru andrö so khöra wa a farisayo wa so wa'abölö ba laeduru nifakera. Hiza tenga ni odödögö ia, me mozaewe misa duria, i'otarai mbanua si sambua ba mbanua tanö bö'ö. Ba si no la fareso ira sangodödögö ba wamaigi hadia sibai zi so ba gara ni bali'ö hörö laeduru andrö, ba la söndra wa tenga ha fa'abölö moroi ba zogömi-gömi simane sino la farisayoi niha misa, hiza no tola la fatunö sifao famareso sitola itema fangera-ngera niha, simane kara sotöi Moss Agate la'a-la'ania hulö Mömö, ba no la odödögö wa mareso wa so khönia misa mineral soguna ba mboto niha. Da'a moguna nasa ginötö ba zomasi mamareso hadia sibai zi so ba gara andrö.
Zai
Zai yaia da'ö sambua mado si so badanô niha sitesôndra ba mbanua bö'ö si so ba danô niha
Sisarahili Bawölato
Sisarahili Bawölato ya'ia da'ö no sambua desa ba Kecamatan Bawölato, Kabupaten Nias. Kodenia ba wamatörö Indonesia 12.04.11.2002.
Kecamatan Umbunasi
Kecamatan Umbunasi ya'ia da'ö no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.14. So khönia 11 desa.
Kecamatan Ulususua
Kecamatan Ulususua ya'ia da'ö no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.24. So khönia 12 desa.
Sibaya
Sibaya ya'iada'ö fehede nifake ba wogaoni ma ba wanötöi talifusö nina ira matua, he sabölö atua ba he göi sabölö awuyu moroi khonia. Ösi wehede da'a fabö'ö ia ba nösi wehede paman ba Li Indonesia. Na ba Li Indonesia, fehede paman tefake ba wogaoni ma ba wanötöi fefu dalifusö nama ba talifusö nina ira matua. Molo'ö hada ma sito'ölö ba nono niha, fehede sibaya andrö tefake ia ba wanötöi fefu ndra matua talifusö nina, i'otarai ba dalifusöbia sindruhu numalö ba ndra matua sisambua banua khönia irugi fefu zi fagölö mado khö nina, gofu hezo manö toröi ira. Duma-dumania, samösa ina moroi ba mado Gulö. Fefu ndra matua mado Gulö i'otarai ndra akhi ga'ania ba nomo, banuara, irugi ba mado Gulö ba zisagörö ulidanö tefötöi ma lakaoni khöra sibaya ya'ira iraono nina andrö.
Na fehede nifake ba wogaoni talifusö nama ya'ia da'ö ama sia'a, ama talu, ma ama siakhi molo'ö fetaro nama bakha ba watalifusöta. Na ama andrö ono sia'a, ba talifusönia ira matua andrö tatu manö ira akhinia fefu. Ganetenia (akhinia) tetötöi da'ö ama talu, gofu hadauga manö wa'atora baero ziakhi, ba talifusö nama sabölö awuyu tefotöi da'ö ama sakhi (siakhi).
Famosumange sibaya
Oya lala wamosumange sibaya. Si'oföna tefosumange ba wehede. Sidua, ba tefosumange ba gamuata nifalua khöra. Famosumange ba wehede ba sifagölö ba zato da'ö, yaia da'ö te'owai ma tafehede ira na falukha ba lala. Famosumange ba gamuata ba nifalua nono mbini'ö na i'ila zibayania. Duma-dumania, na latörö lala föna nomo ma ewali gofu heza möi ira ba lö-tola-lö tekaoni ira yomo ba mutaha ira wemanga. Itaria ba wemanga andrö ba tenga ha si manga si to'ölö. Na so ma'ifu gokhöta, ba asese tefodiwo ira onombawi sesolo ma satabö..
Na sibaya andrö awena i'ondrasi nomo nono mbini'önia ba tefodiwo ia (tebe'e ndriwonia) bawi molo'ö goi-goi si no tetatugöi ba hada. Simanö zui na fa'atoharenia ba nomo börö me takaoni ia (ira) ma tenga böbö wa edöna dödöra samosa. Na simanö zalua ba tola manö diwo (ndriwo) bawi nifahö ö zibaya andrö abölö ebua moroi ba zito'ölö. Ngenaoli si mane da'a ba alua ia na tekaoni zibaya ena'ö la'ondrasi nomo ba ginötö walöŵa (tehalö, te'owalu) nono mbini'ö ono alawe. Ba ginötö simanö ba tefodiwo ira bawi molo'ö goi-goi hada. Tola manö bawi si 4 (öfa) alisi ma töra (kira-kira 50 kg atau lebih).
Sibaya = Uwu
Fa'aso zibaya na tehalö (te'owalu) nono mbini'öra ono alawe tefotöi ira uwu. Fe'asora ba da'ö tenga somasi dödöra samösa, hiza'i nikaoni börö me no huku ba nono Niha wa lö-tola-lö'ö so nuwu na tehalö nono mbini'öra. Fe'aso zibaya ba wetaro nuwu ba sito'ölönia tefalua zi ha'uga ngawalö andre.
Wisuda
Wisuda ba li niha, lö hadia nasa si so geluaha si ya'ia sibai. Niha ba danö niha, latötöi wa'atama faoma fehede wisuda. Asese lamane, no tama, moroi ba wehede Indonesia ya'ia da'ö tamat. Hiza börö wa'atedou ginötö ba börö göi dungö silö manö nasa sitaya ba guli danö, ba fefu niha si tama moroi ba zekola salaŵa, ba ndröfi si dua ribu a dua wulu andre, la rasoi maifu wa'awakhö-wakhö dödö, börö me dozi naha wamahaö lö barani ira wolau wisuda ba naha sebua zanga asogö fa'ato niha. Andrö wa so zamalua fa'atama ba gu'ö ba wuka. Lö tebini'ö wa aröu fabö'ö moroi ba zito'ölö.
Sibaya
Sibaya = Uwu
Na molo'o wondrakö Si Lima Ina ba Nöri Moro'ö so dombua ngawalö zinema nuwu, yaía da'ö sinema nuwu ba zanöwu (sangowalu) ba sinema nuwu ba zo'ono (ni'owalu). Hiza'i sinema nuwu moroi ba zanöwu sito'ölönia no ihönagö itema ama ni'owalu. So 3 (tölu) ngawalö zinema zibaya soroi zanöwu, ya'ia da'ö:
Wisuda
Satua ndraono
Satua ndraono sedöna ni wisuda, hulö na afökhö sibai ba wamaigi hewisa wa'omaso dödö wa'atama ndraonora ba la fahowu'ö ira ma la wisuda ira moroi ba gambara moroi ba tivi ma ba laptop ni falua ba dalu mbanua. Ba da'a tenga ha ba ndaono si so ba Indonesia, no göi alua ba zisagörö ulidanö. Ba naha zekola sebua, ba lö hadöi lala tanö bö'ö baero wamalua wisuda ba ndraono sekolania moroi ba nomo. Ba lö mondröni ya'ira furi ba wa'omuso dödö, me lua-lua safuria ya'ia ba wamaigi iraonora no lafake toga.
Sibaya
Sibaya = Uwu
Sinema zibaya ba moroi ba zo'ono so 4 (öfa) ngawalö, ya'ia da'ö:
Wisuda
Awö
Iraono sekola gofu hezo misa, ba ni wisuda ba ndröfi da'a omuso sibai dödöra ba simanö göi ndra awö, ba ginötö me no oi ba gu'ö iada'a, lö sa'ae fa abudödö me tola falukha ba gu'ö. No sambua lala ba ndröfi da'a me hewa'ae fefu ngawalö zalua lalau ba gu'ö ba hiza tola tefaudu börö me no so ba dalumbanua, tola falukha he aröu ba he fabö'ö naha.
Sibaya
Sibaya = Uwu
Na tefatö ba mbawi ba si 1 balaki andrö fagölö ira zi 8 (ŵalu) alisi bawi (kira-kira 100 kg). Na no aetu fefu huhuo ba sinema nuwu andrö itou'ö ba danga nuwu.
Wisuda
Samalua Famaha'ö
Ba naha zamalua famaha'ö, ba ndröfi da'a fabö'ö moroi ba ndröfi sinumalö. Me ira samahaö no oya lahalö halöŵöra moroi ba nomo, ba simanö göi ba wo tamakö ndraono sekola lafalua moroi ba gu'ö, oya wa asöndru dödöra ba hiza tenga ni'odödögö me no sambua lala nitörö ba wefao ba wo alösi niha si göna tungö corona. Manötöna dödö niha fefu ba zisagörö ulidanö, hewisa na alio la fazaewe ba nono mbanua fefu dalu-dalu (vaksin) dungö, irege tola mangawuli simane sito'ölö fefu ngawalö halöŵö niha.
Sibaya
Sibaya = Uwu
Moguna mu'ila wa nifotöi uwu andrö ba ha sindruhu dalifusö nina nono alawe, tenga fefu ndramatua sisambua banua khönia ba tenga göi fefu zifagölö mado khönia ba zisagörö Tanö Niha. Baero da'ö moguna mutöngöni wa fa'ebua zinemara andrö ba tenga nifatö simane na mu'öli hadia ia ba harimbale. Hiza'i tefatö ia molo'ö wahasara dödö faoma fatambai (sowatö ba sibaya). Dane-dane wahasara-dödöra andrö ba tola manö goi-goi hada ba mbanua ba öri situmaro niha ni'ondrasira andrö ba tola göi molo'ö masi-masi dödö faoma fatambai.
F-86 Sabre
F-86 sabre, töi sambua göfa sihombo nifake baginötö wanuwö, F-86 sabre nihaogö soi amerika, köfa sihombo da'a tehöngö hewisa wa abölö ma fa alio wehombo, köfa samauze, Sabre andre tehöngö hewisa wa'a padenia baginötö wanuwö soi korea, bawolawa köfa MiG-15 nifazökhi soi uni sovyet.
Lahawa
Lahawa no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2009.
Zikola
Zikola ya'ia da'ö nahia wamahaö. Töitöi zikola ba Indonesia ya'ia da'ö SD, SMP, SMA/SMK, awö tanö bö'ö nia. He wa'ai so nahia nitatugöi famareta si tobali zikola, fefu nahia wamahaö, formal ma lö'ö, edöna mukaoni ia zikola.
Miwo manu
Miwo manu sambua dandra sifagölötö bazisagörö ulidanö, wa na no arakhagö moluo bazihulö wongi.Miwo manu ba Li Indonesia Ayam berkokok na ba mbanua misa na larongo miwo manu ba zahulöwongi, tobali fanusugi niha a'oi maoso ba oi zara mama'anö-anö niha somasi mofanö dania nano moluo.https://id.wikipedia.org/wiki/Petrus_menyangkal_Yesus
Hinako
Hinako no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2010.
Hiliganöita
Hiliganöita ya'ia da'ö no sambua desa ba Kecamatan Bawölato, Kabupaten Nias. Kodenia ba wamatörö Indonesia 12.04.11.2003.
Ö moroi ba Danö Niha
Ö, gö, moroi danö niha, no simane göi mbanua tanö bö'ö si so ba si sagörö uli danö. So gö si no fondrege wa'ami irege la tandroi niha, lamane, ö da'a moroi ba danö niha. Meno sa'ae monönö wangi'ila ba he fa'atua-tua, irege ö ma zui gö sami moroi ba danö niha, no oya ta'ila ba gu'ö duria nia, ba tola möi fondröni tödö ndra niha somasi möi mamaigi tanö niha ni'omasi'ö me oya zinangea tafaigi, hewisa wa'asökhi mbadenia, ba gawu naha wanörö, ba simanö göi gö sami sitola tasöndra na möi ita ba danö niha.
Gereja Katolik ba Danö Niha
Waö-waö we'aso gosali Katolik ba Danö Niha, ya'ia da'ö no sambua angolifa si lö tola lö'ö la fazaewe ba niha sedöna mangalui ba mazui sedöna mombaso hewisa duriania. Molo'ö si no la'ila niha wa Osali Katolik (Gereja Katolik) ba Danö Niha, tenga samena iada'a. Famobörö ya'ia namada Jean Baptiste Boucho, samösa Vikaris Apostolik I moroi ba Peninsula, Malaysia, (1845) si no mohi'a tödö ba wamaigi banua Zo'aya ba Danö Niha. Ba wo mbambaya halöŵö Lowalangi ba Penang ba wa'ato zifalukha khönia Nono Niha bada'ö. Molo'ö Boucho, Ono Niha no sambua soi ba zi no irai falukha khönia, niha si sökhi amuata, lö fa'afökhö dödö, ba niha sabe'e ba wamati. Hulö da'a zimöi fa'atagia ma fohi'a dödönia we'amöi ba Danö Niha.
Ba hiza oya manö daha-taha silö mudöna-döna, lö labe'e khönia ginötö moroi ba College di Penang wofanö ba Danö Niha, ba börö me tebai ia, ba fangalinia la be'e khö namada Jean Pierre Vallon faoma amada Jean Laurent Berard. Ba ngaluo si fele öfa ba mbaŵa si felendrua sara ngahönö a ŵalu ngaotu a tölu ngafulu a sara (14 Desember 1831), Vallon faoma Berard laröi danö Penang ba larugi Danö Niha ba mbaŵ si tölu ba ndröfi si sara ngahönö a ŵalu ngaotu a tölu ngafulu a rua (Maret 1832). Da'a wamobörö si'oföna sibai gosali Katolik ba Danö Niha.
Yesu
Yesu ya'ia da'ö samösa niha Gizara'eli nifaduhu'ö ndra niha Keriso tobali mesia.
Yesu Keriso andre taroma Li Yehowa simöi tou ba gulidanö ba khala-khala niha.
Mowaöwaö ia ba gulidanö dua ribu fakhe silalö, ba famörögö fame'e töi ndröfi Masehi andrö no molo'ö luo wa'atumbu nia. Ba wamati Ndrawa, lafaduhu'ö wa no sinenge Lowalangi Yesu simane Gadamo, Gaberahamo, Moze, ba tanö bö'ö nia. Luo wa'atumbu Yesu labali'ö ndra niha Keriso luo ni'amoni'ö Fanunu Fandru.
Balöwondrate
Balöwondrate no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2012.
Lahusa
Lahusa ya'ia da'ö no töi mbanua ba Danö Niha:
Föfö döi mbanua ba Danö Niha:
Gazamanu
Gazamanu no sambua desa ba Kecamatan Bawölato, Kabupaten Nias. Kodenia ba wamatörö Indonesia 12.04.11.2004.